turjo4nis/wikipedia-bn-dump-20250701 huggingface dataset:
ন্যাশনাল ডেমোক্রেটিক ফ্রন্ট অব বড়োল্যান্ড

এনডিএফবি বা ন্যাশনাল ডেমোক্রেটিক ফ্রন্ট অব বড়োল্যান্ড হচ্ছে একটি সশস্ত্র বিচ্ছিন্নতাবাদী সংগঠন যে বড়োদের জন্য একটি সার্বভৌম বড়োল্যান্ডের পোষকতা করেন। এই সংগঠনটি ভারত সরকার এক সন্ত্রাসবাদী সংগঠন বলে ঘোষণা করেছে।

১৯৮৬ সালে গঠিত হওয়া বড়ো সিকিউরিটি ফোর্স নামের সংগঠনটি পরে এনডিএফবি নাম নিয়েছিল। ১৯৯৪ সালে ভারত সরকার এবং আবসু-বিপিএসির মধ্যে হওয়া বড়ো চুক্তির বিরোধিতা করার পরে সংগঠনটি নতুন নাম নিয়েছিল। এই সংগঠনটি আসামে অনা-বড়ো এবং সৈন্য-আরক্ষীকে লক্ষ্য করে কয়েকটি আক্রমণ সংঘটিত করেছে। আদিবাসী কোব্রা ফোর্সের সাথে সংঘর্ষ থাকার জন্য এই এনডিএফবি চান্থাল, মুন্ডা এবং ওরাও আদিবাসীদের উপর কয়েকটি আক্রমণ সংঘটিত করেছে। ১৯৯৬ সালে আসাম বিধানসভা নির্বাচনের সময় সংঘটিত হওয়া বড়ো-আদিবাসী সাম্প্রদায়িক সংঘর্ষের সময় এনডিএফবি আদিবাসীদের উপর হওয়া আক্রমণের কাণ্ডে জড়িত ছিল। তারই প্রত্যুত্তর দিতে আদিবাসী কোব্রা ফোর্সের জন্ম হয়েছিল। ১৯৯৬ সালের পরে এনডিএফবি বড়ো লিবারেশন টাইগার ফোর্সের সাথে সংঘর্ষে লিপ্ত হয়েছিল। বড়ো লিবারেশন টাইগার ফোর্স ২০০৩ সালে সরকারের কাছে আত্মসমর্পণ করে। ২০০০ সাল থেকে এনডিএফবি বাংলাদেশী অনুপ্রবেশকারীকে আক্রমণের লক্ষ্য করে নিয়েছে।

১৯৯০ সালে এনডিএফবি আসাম-ভুটান সীমান্তে বারোটা শিবির স্থাপন করে। কিন্তু অপারেশন অল ক্লিয়ারের সময় বিস্তর ক্ষয়-ক্ষতির সম্মুখীন হওয়ায় এনডিএফবি ২০০৫ সালের মে'তে ভারত সরকারের সাথে যুদ্ধ বিরতি স্থাপন করে। এর পরে এনডিএফবি দুটি ভাগে বিভাজন হয়ে আলোচনাপন্থী এবং আলোচনাবিরোধী নামের দুটি ভাগে বিভক্ত হয়। ২০১২ সালে আলোচনাবিরোধী গোষ্ঠীর সভাপতির গ্রেপ্তার হওয়ার পরে আলোচনাবিরোধী গোষ্ঠীটি আবার ভাগ হয়ে আই কে সংবিজিতের নেতৃত্বে একটি নতুন গোষ্ঠীর সৃষ্টি হয় এবং এই গোষ্ঠীটি নিজেদের সন্ত্রাসমূলক কার্যকলাপ চালিয়ে যায়।

২০১৫ সালের ১৪ এবং ১৫ এপ্রিল সংগঠনটির সাধারণ পরিষদ সংবিজিতের দ্বারা পরিচালিত দলটি ভঙ্গ করে স্বাধীন এবং সার্বভৌম বড়োল্যান্ডের জন্য সংগ্রাম চালিয়ে যেতে একটি নতুন জাতীয় পরিষদ গঠন করে।

উদ্দেশ্য
বড়ো অধ্যুষিত অঞ্চলের অনুন্নয়ন এবং অবৈধ অনুপ্রবেশের সমস্যার জন্যই এই সংগঠনটির জন্ম হয়েছিল। যার জন্য তাঁরা ভারতের থেকে বিচ্ছিন্ন হয়ে সার্বভৌম বড়োল্যান্ডের জন্য সংগ্রাম করেছিলেন। ১৯৯৮ সালের ১০ মার্চে গ্রহণ করা এনডিএফবি সংবিধানে নিচের উদ্দেশ্যসমূহ তালিকাভূক্ত করা হয়েছিল:

 ভারতের অধীনতা থেকে বড়োল্যান্ড উদ্ধার করা
 উপনিবেশিক দমনকামিতার থেকে বড়োল্যান্ডের মুক্তি
 স্বাধীনতা, সমতা এবং ভ্রাতৃত্ববোধকে অগ্রাধিকার দিয়ে একটি গণতান্ত্রিক, সামাজিক রাষ্ট্র প্রতিষ্ঠা করা
 বড়োল্যান্ডের অখণ্ডতা এবং সার্বভৌমত্ব রক্ষা করা

তথ্যসূত্র

আসামের সংগঠন
নিষিদ্ধ ঘোষিত সংগঠন
লালবুক কাঠকুড়ালি

লালবুক কাঠকুড়ালি (বৈজ্ঞানিক নাম: Dendrocopos hyperythrus) Picidae পরিবারের অন্তর্গত Dendrocoposগণের অন্তর্ভুক্ত এক প্রজাতির পাখি।

বিবরণ
লালবুক কাঠকুড়ালি পাখিটি ১৯ থেকে ২৩ সেমি(৭.১থেকে ৯.১ইঞ্চি)। পুরুষ পাখির ঝুটি লাল ও স্ত্রী পাখির কালো। উভয় পাখির ডানা রং কালো ও সাদা।

বিস্তৃতি
এই পাখি ভারত উপমহাদেশ এবং দক্ষিণ-পূর্ব এশিয়ায় হিমালয় পর্বতমালায় পাওয়া যায়। এটি বাংলাদেশ, ভুটান, কম্বোডিয়া, হংকং, ভারত, উত্তর কোরিয়া, দক্ষিণ কোরিয়া, মায়ানমার, নেপাল, থাইল্যান্ড এবং ভিয়েতনাম অঞ্চল পর্যন্ত বিস্তৃত।

বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।চারটি তালিকায় অন্তর্ভুক্ত করা হলেও পাখিটি বাংলাদেশে আছে/ছিল বলে প্রমাণ নেই। যদিও ভারতের মেঘালয় রাজ্যে পাখিটি রয়েছে।

চিত্রশালা

তথ্যসূত্র

চীনের পাখি
হিমালয়ের পাখি
১৮৩১-এ বর্ণিত পাখি
তপত দিন দীঘল রাতি

তপত দিন দীঘল রাতি হল আফ্রিকার কয়েকটি নির্বাচিত ছোটগল্পের অনুবাদ সংকলন৷ মূল Hot Days Long Nights গ্রন্থের সম্পাদক নাদেঝডা অবরাডোভিচ্ছ, গ্রন্থটির গল্পগুলি অসমীয়া ভাষায় অনুবাদ করেছেন অমৃত জ্যোতি মহন্ত৷ গ্রন্থটি প্রকাশ করেছে ন্যাশনাল বুক ট্রাস্ট, ইন্ডিয়া৷ গ্রন্থটিতে মোট ২৬ টা গল্প আছে৷

তথ্যসূত্র

অসমীয়া ভাষার বই
অসমীয়া সাহিত্য
অনুবাদ গ্রন্থ
দেওপাহাড়

দেওপাহাড় আসামের গোলাঘাট জেলা-এর নুমলীগড়ে অবস্থিত পূরাতাত্ত্বিক স্থান। এই স্থলে একটি সংরক্ষিত পূরাতাত্ত্বিক উদ্যান এবং আসাম সরকারের পূরাতাত্ত্বিক বিভাগের অন্তর্গত একটি যাদুঘর আছে। দেওপাহাড় বা দেওপর্বতের নামের অর্থ হচ্ছে ঈশ্বরর পাহাড়। এটি ৩৯নং জাতীয় সড়কের দাঁতিতে অবস্থিত। দেওপাহাড় দেওপানী সংরক্ষিত বনাঞ্চলের অংশ। দেওপানী সংরক্ষিত বনাঞ্চলের আয়তন ১৩৩.৪৫ হেক্টর এবং হাতী করিডোরর অংশ। এখানে একডি ঐতিহ্যপূর্ণ ভেলু গাছ আছে। প্রতি বছর জানুয়ারি থেকে অক্টোবর মাস পর্যন্ত এই গাছে কয়েকটি বৃহৎ বৃহৎ বাঁশ তৈরি করতে হিমালয়ের পাদদেশের বন্য পরিযায়ী মৌমাছি এখানে আসে।

দেওপাহাড় আসামের একটি উল্লেখযোগ্য পর্যটনস্থল। পাহাড়ের শিখরে একটি প্রাচীন শিলেরে অর্ধনির্মিত বা ১৮৯৭ সালের ভূমিকম্পত ধ্বংসপ্রাপ্ত মন্দির আছে।

এর আশে-পাশে ছড়িয়ে থাকা ধ্বংসাবশেষসমূহ আসামের রাজ্যিক সংরক্ষিত স্মৃতিচিহ্নসমূহের তালিকায় অন্তর্ভুক্ত।

ইতিহাস
দেওপাহাড়ের শিখরে অবস্থিত পাথরের মন্দির স্থাপত্যশৈলী থেকে খ্রিস্টীয় সপ্তম থেকে নবম শতকের বলে অনুমান করা যায়। এই মন্দির ভগবান শিব-এর প্রতি উৎসর্গিত বলে গণ্য করা হয়। লোকবিশ্বাস মতে এর মূল শিবলিঙ্গটি ১৯ শতকে পাহাড়ের কাছে স্থাপিত বাবা থান মন্দিরে স্থানান্তর করা হয়েছিল।

স্থাপত্য
দেওপাহাড়ে অবস্থিত মন্দিরটি একখণ্ড পাথরের উপর নির্মিত। তোরণের স্তম্ভে পদ্মফুল এবং ফুলের মালায় বিদ্যাধর খোদিত এবং বৃহৎ মূলাবরণ এর অন্যতম বিশেষত্ব। এর সাথে এখানে পাথরে খোদিত ভাস্কর্য পাওয়া গিয়েছে। মন্দির ভূমির শিলাখণ্ডসমূহ লোর দণ্ডে স্থির করা হয়েছিল। মন্দির স্থাপত্যে উত্তর গুপ্ত যুগের প্রভাব পরিলক্ষিত হয়। বৃহৎ দরজায় ফুলর পাহির নক্সা, জীব-জন্তুর চারিওদিকে লতাজাতীয় উদ্ভিদ, মহিলা দ্বারপালিকার পত্রকুণ্ডল ইত্যাদি এর বিশেষত্ব। এখানে কীর্তিমুখ, কলমকার, ফাংনাম শিব, শ্রীধর রুদ্র, লক্ষ্মী-নারায়ণ, হর-গৌরী, রাসলীলা,সর্পদেবতা, প্রণাম ধ্যান, পদ্ম চক্র, রাম, রাবণ, সুগ্রীব ইত্যাদির ভাস্কর্য পাওয়া গিয়েছে।  তদুপরি এখানে রামায়ণ, মহাভারত, ভাগবত পুরাণ ইত্যাদির দৃশ্যের ভাস্কর্য পাওয়া গিয়েছে।

যাতায়ত
দেওপাহাড় নুমলীগড়র ৩৯নং জাতীয় সড়কর পাশে অবস্থিত। নুমলীগড় রেলওয়ে স্টেশন এর নিকটবর্তী রেলওয়ে স্টেশন। ররৈয়া বিমানবন্দর এর থেকে প্রায় ৬৩ কি.মি. দূরে অবস্থিত।

চিত্র ভান্ডার

তথ্যসূত্র

গোলাঘাট জেলা
আসামের দর্শনীয় স্থান
আসামের ধর্মীয় স্থান
হিন্দু মন্দির
আলুর দম

আলুর দম বা দম আলু () আলু দিয়ে তৈরি একটি পদ। এটি ভারতের জম্মু ও কাশ্মীর রাজ্যের কাশ্মীর উপত্যকার ঐতিহ্যবাহী কাশ্মীরি পণ্ডিত রন্ধনশৈলীর একটি অংশ। সাধারণত ছোট আলু প্রথমে কড়া করে ভাজা হয়, তারপর মশলা দিয়ে ঝোলসহ অল্প আঁচে আস্তে আস্তে রান্না করা হয়। বাংলায় এটি একটি বিশেষ খাবার যা বেশিরভাগ সময় লুচির সাথেই খাওয়া হয় এবং বাংলাতে এটি "আলুর দম" নামেই অধিক পরিচিত।

প্রস্তুতপ্রণালী

উপকরণ 
 ছোট আলু - ২৫০ গ্রাম
 টমেটো পিউরি - ২টা
 আদা বাটা - ১ চা চামচ
 লাল মরিচের গুঁড়ো - ১ চা চামচ
 জিরা - ১ চা চামচ
 তেজপাতা - ১টা
 লবণ এবং চিনি - স্বাদ অনুযায়ী
 তেল - প্রয়োজনমতো

প্রণালী 
লবণ দিয়ে আলুগুলো ভালো করে সেদ্ধ করে, এরপর খোসা ছাড়িয়ে নিয়ে অল্প পরিমাণ লবণ ও হলুদ গুঁড়ো মেশানো হয়। কড়াইয়ে তেল ঢেলে গ্যাসেবসিয়ে তেল গরম করে এতে আলু দিয়ে ভাজা হয়। ভাজা হলে আলু সরিয়ে রেখে এবং ঐ তেলে জিরা তেজপাতা ফোড়ন দেওয়া হয়। তারপর আদা বাটা দিয়ে নাড়াচাড়া করে টমেটো পিউরি দিয়ে ভালো করে ভাজা হয়। তারপর টমেটো পিউরি দিয়ে ভালো করে মিশিয়ে লাল মরিচের গুঁড়ো দিয়ে মিশিয়ে নিতে হয়। এরপর আলু দিয়ে ভালো করে ভাজা হয়। তারপর অল্প পানি দিয়ে রান্না করে এবং চিনি দিয়ে মিশিয়ে এটি প্রস্তুত করা হয়।

আরো দেখুন 

 আলু টিক্কি
 বাটাটা বড়া
 বান কাবাব

তথ্যসূত্র

বহিঃসংযোগ 

আলুর পদ
ভারতীয় রন্ধনশৈলী
কাশ্মীরি রন্ধনশৈলী
বাংলাদেশী রন্ধনশৈলী
তরকারি পদ
ডুবোতেলে ভাজা খাবার
বাঙালি রন্ধনশৈলী
ওড়িয়া রন্ধনশৈলী
তৃতীয় অধ্যায়

তৃতীয় অধ্যায় একটি বাংলা রোমান্টিক থ্রিলার ছায়াছবি। এই ছবির পরিচালক হলেন মনোজ মিশিগান আর প্রধান চরিত্রে অভিনয় করছেন আবীর চট্টোপাধ্যায় এবং পাওলি দাম। ছবিটি ৪ঠা ফেব্রুয়ারি ২০১৯ সালে মুক্তি পায়। দরভাঙ্গা আন্তর্জাতিক চলচ্চিত্র উৎসবে চলচ্চিত্রটি সেরা জাতীয় পূর্ণদৈর্ঘ্য চলচ্চিত্র এবং সেরা স্ক্রিনপ্লে পুরস্কার অর্জন করে।

পটভূমি 
কৌশিক (আবিরের চরিত্র), একজন ক্রীড়া শিক্ষক, এবং  শ্রেয়া (পাওলির চরিত্র) একজন উদ্ভিদবিদ। তারা বহু বছরের ব্যবধানে মিলিত হয়। ছবির গল্পে রয়েছে সম্পর্কের টানাপোড়ন, হিংসা, প্রেমের সাথে রহস্যের ছোঁয়া, বহু বছর আগে তাদের সম্পর্কের অবসান কেন ঘটেছে, বর্তমানের সাথে তাদের পুনর্মিলন, এবং সম্ভাব্য (বা না) ভবিষ্যত কি হতে পারে সেই ঘটনা।

চরিত্র 
 কৌশিকের চরিত্রে আবির চ্যাটার্জি 
 শ্রেয়া চরিত্রে পাওলি দাম 
 সৌরভ দাস 
 অরুনিমা হালদার 
 অভিজিৎ রায়

মুক্তি 
ছবিটির অফিসিয়াল ট্রেইলার ২০ ডিসেম্বর ২০১৮ সালে পুশপ্রেখা ইন্টারন্যাশনাল প্রকাশ করে।

তথ্যসূত্র

বহিঃসংযোগ 
 

২০১০-এর দশকের বাংলা ভাষার চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
২০১৯-এর চলচ্চিত্র
বাংলা ভাষার ভারতীয় চলচ্চিত্র
বান কাবাব

বান কাবাব (, ) পাকিস্তান এবং ভারতের স্থানীয় স্যান্ডউইচ, তবে এটি এখন সমগ্র ভারতীয় উপমহাদেশে উপলব্ধ। বান কাবাবগুলি করাচি এবং লাহোরের মতো পাকিস্তানি মেট্রো শহরগুলির স্বাক্ষর হলেও এগুলি পুরো পাকিস্তানে পাওয়া যায়। ভারতে এটি নিয়মিত স্ট্রিট ফুড (রাস্তার খাবার) হিসাবে খাওয়া হয়, বিশেষভাবে ভারতের ভোপাল, লখনউ ও হায়দ্রাবাদে; এটি বিশেষত ভারতীয় মুসলমানদের কাছে জনপ্রিয়, রমজানে গভীর রাতে খাবারটি খাওয়া হয়।

বান কাবাব সাধারণত রাস্তার ধারের দোকান, ফুটপাথের বিক্রেতা এবং ফাস্ট ফুড রেস্তোরাঁগুলিতে বিক্রি হয়। এগুলি সাধারণত আন্ডে ওয়ালা বার্গার (ডিমের বার্গার) নামেও পরিচিত। বান কাবাবের একটি 'ভাজা' সংস্করণ লাহোরে জনপ্রিয়, প্রচুর পরিমাণে মাখন এবং এতে ব্যবহৃত কাবাবের মিশ্রণের মতো লেইয়ের কারণে এটি 'বান প্লাস্টার' নামে পরিচিত। বান কাবাব সাধারণত একটি মূল খাবার বা জলখাবার হিসাবে খাওয়া হয়।

উপকরণ 
বান কাবাব একটি ঈষৎ-ভাজা মশলাদার পেটি, পেঁয়াজ এবং চাটনি সমন্বিত থাকে। চাটনি তেঁতুল, লবণ, জিরা গুঁড়া, লাল মরিচ, এবং/অথবা থেকে বানের সাথে রায়তা দেওয়া হয়। বানটি তাওয়ায় সেকা হয়।

বান কাবাব প্যাটিগুলি গরুর মাংস বা খাসির মাংসের কিমা, ভাঙানো ডাল, জিরা গুঁড়ো এবং ফ্যাটানো ডিম দিয়ে তৈরি করা হয়। প্যাটিগুলি ঘি বা তেলে ভাজা হয়। বান কাবাব ভাজা ডিম বা অমলেট দিয়েও তৈরি হতে পারে এবং শীর্ষে টমেটো, শসা বা পেঁয়াজ দিয়ে পরিবেশন করা যেতে পারে।

প্রকারভেদ 
প্যাটিগুলো মুরগি, গো-মাংস, মাটন, আলু (আলু ওয়ালা), ডিম (আন্ডে ওয়ালা), বা মসুর (ডাল) দিয়ে তৈরি করা যায়। গরুর মাংস এবং ডিমের রেসিপিটি সর্বাধিক জনপ্রিয়, বিশেষত রাস্তার বিক্রেতাদের মাঝে।

আরো দেখুন 
 আলু টিক্কি
 চাপলি কাবাব
 ছোলা ভাটোরা

তথ্যসূত্র

বহিঃসংযোগ 

কাবাব
স্যান্ডউইচ
পাকিস্তানি রন্ধনশৈলী
ভারতীয় রন্ধনশৈলী
বাংলাদেশী রন্ধনশৈলী
করাচির রন্ধনশৈলী
পাকড়া কাঠকুড়ালি

পাকড়া কাঠকুড়ালি (বৈজ্ঞানিক নাম: Dendrocopos macei) Picidae পরিবারের Dendrocopos গণের একটি পাখি।

বিবরণ
এই পাখি মাঝারি আকারের। ডানার পালক সাদা কালো।

বিস্তৃতি
পাকড়া কাঠকুড়ালি পাখিটি বাংলাদেশ, ভুটান, নেপাল, ভারত এবং মায়ানমার অঞ্চল পর্যন্ত বিস্তৃত।

বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত। পাখিটি বাতাবি কাঠকুড়ালি নামেও পরিচিত

চিত্রশালা

তথ্যসূত্র

নেপালের পাখি
বাংলাদেশের পাখি
ভারতের পাখি
মিয়ানমারের পাখি
১৮১৮-এ বর্ণিত পাখি
উত্তর ভারতের পাখি
পূর্ব হিমালয়ের পাখি
রমণী গাভরু

নাং রমণী গাভরু বা রহমত বানু বেগম (; জন্ম- আনুমানিক ১৬৫৬) আহোম চাওফা চুতাম্লা এবং পত্নী নাং পাখরি গাভরুর একমাত্র কন্যা, আহোম রাজ্যের রাজকুঁয়রী তথা মোগল সম্রাট মহম্মদ আজম শাহ-এর প্রথম  পত্নী ছিলেন। সম্পর্কে তিনি লাচিত বরফুকন এবং লালুকসোলা বরফুকন-এর ভাগিনী। লালুকসোলা বরফুকন আজম শাহকে গুয়াহাটিতে করা ষড়যন্ত্রের বিরোধিতা করেছিলেন।

প্রারম্ভিক জীবন
জন্মসূত্রে রমণী গাভরু ছিলেন একজন আহোম কুঁয়রী। বাবা চাওফা চুতাম্লা এবং মা তামুলী কুঁয়রী পাখরি গাভরু। তিনি নাংচেং গাভরু এবং মাইনা গাভরু নামেও পরিচিত ছিলেন।

সম্পর্কে তিনি প্রসিদ্ধ আহোম প্রশাসক মোমাই তামুলী বরবরুয়া-এর ভাগিনী-নাতি এবং লাচিত বরফুকন এবং লালুকসোলা বরফুকন-এর ভাগিনী। এই দুজনে শরাইঘাটর যুদ্ধে অংশ নিয়ে রামসিংহ-এর অধীন মোগল সেনাকে পরাস্ত করে কামরূপ উদ্ধার করেছিলেন।

বিবাহ
যখন মীরজুমলা আসাম আক্রমণ করে জয়ধ্বজ সিংহকে পরাস্ত করেন তখন ১৬৬৩ সালে টিপামর ঘিলাখারী ঘাটে আহোম এবং মোগলদের সন্ধি হয়। সন্ধি মতে, জয়ধ্বজ সিংহ ছবছরের কন্যা রমণী গাভরু এবং টিপাম রাজার কন্যাকে মোগল হারেমে পাঠাতে মনস্থ করেন। মীরজুমলার মোগল বঙ্গের রজধানী ঢাকায় ফিরে যাওয়ার পথে রোগে পড়ে মৃত্যু হয়। তখন ঢাকার সুবেদার শায়েস্তা খান তাঁকে কিছুদিন দেখাশুনা করেন বলে অনুমান করা হয়। এই মতে ১৬৬৩ সালের ১৫ জানুয়ারিতে রমণী গাভরু ঔরঙ্গজেব-এর সভায় উপস্থিত হন। তাঁকে ইসলামে ধর্মান্তরিত করার পর রহমত বানু বেগম নাম দেওয়া হয়। ১৬৬৮ সালের ১৩ মে'ত তাঁকে পাঁচ বছর বয়সে দিল্লীতে আনুষ্ঠানিকভাবে ঔরংজেবের পুত্র মহম্মদ আজম শাহের সাথে (আজমতারা) ১,৮০,০০০ টাকার যৌতুকর সাথে বিয়ে দেওয়া হয়।

১৬৭১ সালে নতুন আহোম স্বর্গদেউ চক্রধ্বজ সিংহ-এর সেনা সেনাপতি লাচিত বরফুকন-এর নেতৃত্বে শরাইঘাটর যুদ্ধে গুয়াহাটি উদ্ধার করেন।

কয়েক বছর পর লাচিতের ভাই লালুকসোলা বরফুকন গুয়াহাটিকে মোগলদের হাতে ছেড়ে দিয়ে এর বিনিময়ে রাজা হওয়ার ষড়যন্ত্র করেন। সেই সময় রমণী গাভরুর স্বামী আজমতারা বঙ্গের সুবেদার হয়েছিলেন। এই কথা রমণী গাভরু বেগম হওয়ার পর মামা লালুকসোলাকে চিঠি লিখে এমন প্রতারণা না করতে সাবধানবাণী দেন। অবশ্য লালুকসোলা রমণী গাভরুর এই সাবধানবাণী প্রত্যাখ্যান করেন।

ঐতিহ্য
বুরঞ্জীসমূহে মোগলদের হাতে ছেড়ে দেয়া ছসড়া রমণী গাভরুর বিষয়ে বেশি তথ্য নেই। বুরঞ্জীবিদ সূর্যকুমার ভূঞা নতুন তথ্য এবং কল্পনার সহায়তা নিয়ে ১৯৫১ সালে "রমণী গাভরু" নামের একটি জীবনী প্রকাশ করেন।

ঢাকা-এর লালবাগ দুর্গের মধ্যে "পরী বিবির সমধি" নামের এক স্মারক আছে। একাংশ ইতিহাসবিদ এটি বঙ্গের সুবেদার শায়েস্তা খানের বড়ো কন্যা বিবি পরীর সমাধি বলেন। অন্য একাংশের মতে এটি রমণী গাভরুর সমাধি, এবং সেইজন্যই সমাধির স্থাপত্যে প্রাক্‌-মুসলিম শৈলী দেখতে পাওয়া যায়।

তথ্যসূত্র

গ্রন্থপঞ্জি
 

আহোম রাজবংশ
মোগল সাম্রাজ্যের মহিলা
আহোম রাজ্য
মহালয়া (চলচ্চিত্র)

মহালয়া ২০১৯ সালে মুক্তিপ্রাপ্ত সৌমিক সেন পরিচালিত এবং নিদাস ক্রিয়েশনস অ্যান্ড প্রোডাকশন প্রাইভেট লিমিটেড প্রযোজিত একটি বাংলা চলচ্চিত্র। ছবিটি ১৯৭৬ সালে হওয়া একটি দুর্ঘটনা বর্ণনা করে, যা আকাশবাণীতে মহিষাসুরমর্দিনী অনুষ্ঠানকে কেন্দ্র করে হয়েছিল যেটি সে সময় বীরেন্দ্র কৃষ্ণ ভদ্র বর্ণনা করতেন এবং পঙ্কজ মল্লিক পরিচালনা করতেন। ১৯৭৬ সালে মহালয়ার সকালের অনুষ্ঠানে বীরেন্দ্রকৃষ্ণ ভদ্রের জায়গায় আনা হয়েছিল মহানায়ক উত্তমকুমারকে, এবং সে ঘটনার পরিপ্রেক্ষিত ও তার ফলাফল নিয়ে রচিত হয়েছে এই চলচ্চিত্রের কাহিনী। শুভশীষ মুখোপাধ্যায় বীরেন্দ্র কৃষ্ণ ভদ্রের ভূমিকায় অভিনয় করেছেন এবং উত্তম কুমারের ভূমিকায় অভিনয় করেছেন যীশু সেনগুপ্ত।

ছবিটি ২০১৯  সালের ১লা মার্চ থিয়েটারে মুক্তি পেয়েছিল।

অভিনয় 

 বীরেন্দ্র কৃষ্ণ ভদ্র চরিত্রে শুভাশিষ মুখোপাধ্যায় 
 উত্তম কুমার চরিত্রে যীশু সেনগুপ্ত
 হেমন্ত মুখোপাধ্যায় চরিত্রে সপ্তর্ষি রায়
 শশী সিনহা চরিত্রে প্রসেনজিৎ চট্টোপাধ্যায় 
 শুভময় চ্যাটার্জী চরিত্রে পঙ্কজ মল্লিক
 পরিতোষ বন্দ্যোপাধ্যায়, ভারতীয় প্রশাসনিক পরিষেবা কর্মকর্তা এবং ভারত সরকারের প্রাক্তন যুগ্ম সচিব-এর চরিত্রে কাঞ্চন মল্লিক
 হ্যারল্ড স্টিভেনসন, প্রাক্তন মহাপরিচালক, আকাশবাণী, কলকাতা-এর চরিত্রে জয়ন্ত কৃপলানী
 অনিল বাগচী চরিত্রে ভাস্বর চট্টোপাধ্যায়
 বীরেন্দ্র কৃষ্ণ ভদ্রের স্ত্রী রামারাণী দেবী চরিত্রে সুদীপা বসু
 পঙ্কজ মল্লিকের কন্যা হিসাবে দেবলিনা কুমার

মুক্তি 
ছবিটির অফিশিয়াল ট্রেইলার নিডিয়াস ক্রিয়েশনস অ্যান্ড প্রোডাকশনস ৯ ই ফেব্রুয়ারি ২০১৯ এ প্রকাশ করে।  পয়েলা মার্চ ২০১৯ সালে ছবিটি থিয়েটারে মুক্তি পায়।

তথ্যসূত্র

বহিঃসংযোগ
 

২০১০-এর দশকের বাংলা ভাষার চলচ্চিত্র
বাংলা ভাষার চলচ্চিত্র
ভারতীয় চলচ্চিত্র
২০১৯-এর চলচ্চিত্র
ভারতীয় নাট্য চলচ্চিত্র
বাংলা ভাষার ভারতীয় চলচ্চিত্র
দ্বিখন্ডিত

দ্বিখন্ডিত ২০১৯ সালে মুক্তিপ্রাপ্ত নবারুণ সেনের পরিচালিত একটি ভারতীয় বাংলা চলচ্চিত্র।  এটি নবারুণ সেনের পরিচালিত প্রথম চলচ্চিত্র। চলচ্চিত্রটি ডিসোসিয়েটিভ আইডেন্টিটি ডিসঅর্ডারে আক্রান্ত একজন লেখকের গল্প বলে। এতে সায়নী ঘোষ মনোরোগ বিশেষজ্ঞের চরিত্রে অভিনয় করেছেন।

অভিনয় 

 শাশ্বত চ্যাটার্জী 
 সৌমিত্র চ্যাটার্জী 
 কৌশিক কর 
 সায়নি ঘোষ 
 অঞ্জনা বসু 
 পার্থ ডি মিত্র 
 তনিমা দাস সরকার

তথ্যসূত্র 

২০১০-এর দশকের বাংলা ভাষার চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
২০১৯-এর চলচ্চিত্র
বাংলা ভাষার ভারতীয় চলচ্চিত্র
বরুণবাবুর বন্ধু

বরুণবাবুর বন্ধু অনিক দত্ত পরিচালিত ২০১৯ সালে মুক্তিপ্রাপ্ত ভারতীয় বাংলা ভাষার চলচ্চিত্র। ছবিটি রমাপদ চৌধুরী রচিত বাংলা গল্প "ছাদ" অবলম্বনে নির্মিত। এই ছবিতে সৌমিত্র চট্টোপাধ্যায় গুরুত্বপূর্ণ প্রধান চরিত্রে অভিনয় করেছেন।

অভিনয় 
চলচ্চিত্রের অভিনেতাদের মধ্যে রয়েছে:

 সৌমিত্র চট্টোপাধ্যায় 
 মাধবী মুখার্জি 
 কৌশিক সেন 
 শ্রীলেখা মিত্র 
 দেবোলিনা দত্ত 
 অর্পিতা চট্টোপাধ্যায়

মুক্তি 
ছবিটি ২০২০ সালের ১০ জানুয়ারি মুক্তি পায়। তবে ছবিটির ভারতের কলকাতায় অনুষ্ঠিত ২৫তম কলকাতা আন্তর্জাতিক চলচ্চিত্র উত্সবের সময় প্রিমিয়ার হয়েছিল।

তথ্যসূত্র 

২০১০-এর দশকের বাংলা ভাষার চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
২০১৯-এর চলচ্চিত্র
বাংলা ভাষার ভারতীয় চলচ্চিত্র
কুরুক্ষেত্র (২০০২-এর চলচ্চিত্র)

কুরুক্ষেত্র ২০০২ সালের বাংলা চলচ্চিত্র যেটি স্বপন সাহা পরিচালিত এবং দেবেন্দ্র কুচার প্রযোজিত। ছবিতে প্রসেনজিৎ চ্যাটার্জী এবং রচনা ব্যানার্জি মুখ্য চরিত্রে অভিনয় করেছেন। ছবিটির সঙ্গীত পরিচালনা করেছেন অশোক ভদ্র ।  ছবিটি বক্স অফিসে হিট ছিল।

অভিনয় 

 প্রসেনজিৎ চ্যাটার্জী - আগুন 
 রচনা ব্যানার্জি - অঞ্জলি 
 তাপস পল 
 জিশু সেনগুপ্ত - সাগর 
 লাবণী সরকার 
 সুভাষিশ মুখোপাধ্যায় 
 আবদুর রাজ্জাক

তথ্যসূত্র 

২০০০-এর দশকের বাংলা ভাষার চলচ্চিত্র
বাংলা ভাষার চলচ্চিত্র
২০০২-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
সালাউদ্দিন সরদার

অ্যাডভোকেট স. ম সালাউদ্দিন সরদার বাংলাদেশের সাতক্ষীরা জেলার রাজনীতিবিদ, আইনজীবী ও সাতক্ষীরা-৩ আসনের সাবেক সংসদ সদস্য।

জন্ম ও প্রাথমিক জীবন 
সালাউদ্দিন সরদার সাতক্ষীরা জেলায় জন্মগ্রহণ করেন।

রাজনৈতিক জীবন 
সালাউদ্দিন সরদার আইনজীবী ও জাতীয় পার্টির ভাইস চেয়ারম্যান। তিনি ১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী হিসেবে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে সাতক্ষীরা-৩ আসন থেকে সংসদ সদস্য নির্বাচিত হয়েছিলেন।

১২ জুন ১৯৯৬ সালের সপ্তম জাতীয় নির্বাচনে জাতীয় পার্টির প্রার্থী হিসেবে অংশ নিয়ে তিনি পরাজিত হয়েছিলেন।

তথ্যসূত্র 

জীবিত ব্যক্তি
সাতক্ষীরা জেলার রাজনীতিবিদ
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
সাতক্ষীরা জেলার আইনজীবী
জন্মের বছর অনুপস্থিত (জীবিত ব্যক্তি)
ওয়ান্স আপন এ টাইম ইন কলকাতা

ওয়ান আপন এ টাইম ইন কলকাতা ২০১৪ সালে মুক্তিপ্রাপ্ত সাতরূপা সান্যাল পরিচালিত বাংলা থ্রিলার চলচ্চিত্র। ছবিতে প্রধান চরিত্রে অভিনয় করেছেন ঋতাভরী চক্রবর্তী ।

অভিনয়ে 

 অর্জান পান্ডার চরিত্রে ওম
 শ্রীলেখার চরিত্রে ঋতাভরীচক্রবর্তী
 সায়ানের চরিত্রে রনি চক্রবর্তী
 পূজার চরিত্রে নিমিশা দে সরকার
 ব্যানার্জীদার চরিত্রে সুদীপ মুখার্জি
 জিতেন (পুলিশ) চরিত্রে রজতাভ দত্ত
 দ্বিজেন বন্দ্যোপাধ্যায় বাড়িওয়ালার চরিত্রে
 বাপ্তুর চরিত্রে অনিন্দ্য বন্দ্যোপাধ্যায়

তথ্যসূত্র 

২০১০-এর দশকের থ্রিলার চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
কলকাতার পটভূমিতে চলচ্চিত্র
ভারতীয় থ্রিলার চলচ্চিত্র
২০১০-এর দশকের বাংলা ভাষার চলচ্চিত্র
২০১৪-এর চলচ্চিত্র
বাংলা ভাষার ভারতীয় চলচ্চিত্র
ছোলা ভাটোরা

ছোলা ভাটোরা () উত্তর ভারত থেকে উদ্ভূত একটি খাবার। এটি চানা মশলা (মশলাদার সাদা ছোলা) এবং ভাটোরার মিশ্রণ, যা ময়দা থেকে তৈরি একটি ভাজা রুটি। খাবারটির আলাদা পাঞ্জাবি স্বতন্ত্র রয়েছে। 

ছোলা ভাটোরা প্রায়শই প্রাতঃরাশের খাবার হিসাবে খাওয়া হয়, মাঝে মাঝে এর সাথে লাচ্ছিও অনুষঙ্গী হিসাবে থাকে। এটি জলখাবার অথবা একটি পূর্ণ খাবারও হতে পারে এবং এটি পেঁয়াজ, গাজর, সবুজ চাটনি বা আচারের সাথে পরিবেশিত হতে পারে।

পাঞ্জাবি এই খাবারটি বাংলাদেশেও বেশ জনপ্রিয়তা পেয়েছে। অনেকের কাছে ছোলে ভাটুরে/ছোলা বাটোরা নামেও এই খাবার পরিচিত। প্রায় সব বয়সিদের কাছেই এই মুখরোচক খাবার বেশ প্রিয়।

প্রস্তুতপ্রণালী

উপকরণ 
 ভেজানো কাবলি ছোলা – ১ কাপ
 হলুদ গুঁড়ো – আধা চা চামচ
 আস্ত জিরা – আধা চা চামচ
 গরম মসলা – আধা চা চামচ
 পেঁয়াজ কুঁচি – আধা চা চামচ
 টমেটো কুঁচি – আধা চা চামচ
 আদা বাটা – ১ চা চামচ
 রসুন বাটা – আধা চা চামচ
 মরিচ কুচি – ১ চা চামচ
 মরিচ গুঁড়ো – আধা চা চামচ
 চানা পাউডার – ২ টেবিল চামচ
 ধনিয়াপাতা কুঁচি – ১ টেবিল চামচ
 তেল – পরিমাণমতো
 লেবুর রস – ১ টেবিল চামচ
 চিলি সস (মরিচের সস) – ১ চা চামচ
 টমেটো সস – ১ চা চামচ
 লবণ – স্বাদমতো<ref name=SG>

প্রণালী 
একটি কড়াইয়ে গরম তেলে জিরা ও গরম মসলা ফোঁড়ন দিতে হবে। পেঁয়াজ কুঁচি ভেজে টমেটো কুঁচি, লবণ, মরিচ গুঁড়ো, আদা বাটা, রসুন বাটা, মরিচ কুঁচি, চানা পাউডার, ধনিয়াপাতা কুঁচি দিয়ে অল্প পানি দিয়ে কষিয়ে নিতে হবে। এবার মরিচ গুঁড়ো, লেবুর রস, টমেটো সস, চিলি সস দিয়ে আবারো একটু পানি দিয়ে ভালোভাবে কষিয়ে নিতে হবে। এরপর সিদ্ধ কাবলি ছোলা দিয়ে কষিয়ে পানি দিয়ে ঢেকে দিতে হবে। মাখা মাখা হয়ে গেলে নামিয়ে লুচির সাথে পরিবেশন করা যাবে মজাদার ছোলা ভাটোরা।

আরো দেখুন 
 আলু টিক্কি
 আলুর দম
 বান কাবাব

তথ্যসূত্র

বহিঃসংযোগ 

ভারতীয় ঝটপট খাবার
পাঞ্জাবি রন্ধনশৈলী
ভারতীয় রন্ধনশৈলী
বাংলাদেশী রন্ধনশৈলী
ভারতীয় হালকা জলখাবার
নেপালি রন্ধনশৈলী

ভারতীয় গমের পদ
কলাইয়ের পদ
পাকিস্তানি রন্ধনশৈলী
বাঙালি রন্ধনশৈলী
উত্তরপ্রদেশী রন্ধনশৈলী
হিমালয় রাষ্ট্রসমূহ

হিমালয় রাষ্ট্রসমূহ হচ্ছে হিমালয় পর্বতমালা জুড়ে বিস্তৃত বিভিন্ন দেশের সমষ্টি। এই অঞ্চলটি পশ্চিম হিমালয় এবং পূর্ব হিমালয়ের মধ্যে বিভক্ত। দুটি সার্বভৌম রাষ্ট্র নেপাল ও ভুটান প্রায় পুরোপুরি হিমালয় পর্বতমালার মধ্যে অবস্থিত। দক্ষিণ তিব্বত, ভারতীয় হিমালয় অঞ্চল ও উত্তর পাকিস্তান এই অঞ্চলের অন্তর্ভুক্ত, তবে আফগানিস্তান ও মিয়ানমারকেও অনেকসময় এই অঞ্চলের অন্তর্ভুক্ত করা হয়।

এই অঞ্চলের বেশিরভাগ বাসিন্দারা ইন্দো-আর্য এবং তিব্বতী-বর্মী ভাষায় কথা বলে। এখানকার প্রধান ধর্মগুলি হচ্ছে বৌদ্ধ ধর্ম, হিন্দু ধর্ম এবং ইসলাম।

সিন্ধু গঙ্গা, ব্রহ্মপুত্র এবং ইরাবতী নদী সহ বিশ্বের কয়েকটি প্রধান আন্তঃসীমান্ত নদী এই অঞ্চল থেকেই উৎপন্ন হয়েছে।

আরও দেখুন 
 আলপাইন রাষ্ট্রসমূহ
 আন্দিয়ান রাষ্ট্রসমূহ
 বাল্টিক রাষ্ট্রসমূহ

তথ্যসূত্র

বহিঃসংযোগ
 Top ten longest mountain ranges (land-based)

দক্ষিণ এশিয়া
এশিয়ার অঞ্চল
ভুটানের ভূগোল
চীনের ভূগোল
ভারতের ভূগোল
পাকিস্তানের ভূগোল
নেপালের ভূগোল
হিমালয় পর্বতমালা
আলপাইন রাষ্ট্রসমূহ

আলপাইন রাজ্য বা আলপাইন দেশ শব্দ দ্বারা আলপাইন অঞ্চলের সাথে যুক্ত আটটি দেশের ভূখণ্ডের অবস্থান বোঝায়। ১৯৯১ সালের আলপাইন কনভেনশন দ্বারা এটি সংজ্ঞায়িত। আলপাইন অঞ্চলের অন্তর্ভুক্ত দেশগুলো হলো: অস্ট্রিয়া, ফ্রান্স, জার্মানি, ইতালি, লিশটেনস্টাইন, মোনাকো, স্লোভেনিয়া এবং সুইজারল্যান্ড।  এই অঞ্চলটিতে ৮৩টি NUTS 3-স্তরের স্থানীয় প্রশাসনিক বিভাগ এবং প্রায় ৬,২০০টি পৌরসভা রয়েছে।

সংকীর্ণ অর্থে, "আলপাইন রাজ্য" শব্দ দ্বারা অস্ট্রিয়ার মোট অঞ্চলের ২৮.৭%, ইতালির ২৭.২% অঞ্চল এবং ফ্রান্সের ২১.৪% এলাকাকে বুঝানো যেতে পারে। এই অঞ্চলটি আলপাইন অঞ্চলের ৭৭.৭৭% এরও বেশি এলাকাজুড়ে বিস্তৃত। এছাড়াও এই অঞ্চলে আলপাইন জনসংখ্যার তিন চতুর্থাংশেরও বেশি লোক বাস করে। তবে বৃহত্তর ইতালীয় এবং ফ্রেঞ্চ রাজ্য অঞ্চলগুলোতে যথাক্রমে আলপাইন অঞ্চলের কেবলমাত্র ১৭% এবং ৭% অন্তর্ভুক্ত। কঠোরভাবে জাতীয় দৃষ্টিকোণ থেকে এবং ক্ষুদ্ররাষ্ট্র লিশটেনস্টাইন এবং মোনাকো ব্যতীত আল্পস অঞ্চলের কেবলমাত্র দুটি দেশে অস্ট্রিয়া (৬৫.৫%) এবং সুইজারল্যান্ডেই (৬৫%) প্রভাবশালী।

আরও দেখুন 
 আন্দিয়ান রাষ্ট্রসমূহ
 হিমালয় রাষ্ট্রসমূহ
 বাল্টিক রাষ্ট্রসমূহ

তথ্যসূত্র 

রাষ্ট্রসমূহ
ইউরোপের অঞ্চল
আল্পস
ইউরেশিয়ার অঞ্চল
শারীরবৃত্তীয় প্রক্রিয়াসমগ্র

কোন ব্যক্তির বা প্রজাতির শারীরবৃত্তীয় অবস্থার কার্যকরী আচরণের বর্ণনা হল তার শারীরবৃত্তীয় প্রক্রিয়াসমগ্র বা ইংরেজি পরিভাষায় ফিজিওম । শারীরবৃত্তীয় প্রক্রিয়াসমগ্র সাধারণ অক্ষত জীবের শারীরবৃত্তীয় গতিবিদ্যা বর্ণনা করে এবং শারীরবৃত্তীয় প্রক্রিয়াসমগ্র তথ্য ও কাঠামোর ( বংশাণুসমগ্র, প্রোটিনসমগ্র এবং মরফোম ) উপর নির্মিত। ইংরেজি ফিজিওম শব্দটি এসেছে "ফিজিও-" (প্রকৃতি) এবং "-ওম" ("সামগ্রিক") থেকে।

শারীরবৃত্তীয় প্রক্রিয়াসমগ্র প্রকল্পের ধারণাটি ১৯৯৩ সালে বায়োঞ্জিনিয়ারিং ইন ফিজিওলজির কমিশন কর্তৃক আন্তর্জাতিক শারীরবৃত্তীয় বিজ্ঞান (আইইউপিএস) -এর কাছে উপস্থাপন করা হয়েছিল। শারীরবৃত্তীয় প্রক্রিয়াসমগ্র প্রকল্পের নকশা সম্পর্কিত একটি কর্মশালা ১৯৯৭ সালে অনুষ্ঠিত হয়েছিল।  ২০০১ সালে এর বিশ্ব কংগ্রেসে আইইউপিএস প্রকল্পটিকে পরবর্তী দশকের জন্য একটি প্রধান আলোকপাত হিসাবে মনোনীত করেছে।  প্রকল্পটির নেতৃত্বে রয়েছে আইইউপিএসের ফিজিওম কমিশন। 

শারীরবৃত্তীয় প্রক্রিয়াসমগ্রের সাথে সম্পর্কিত অন্যান্য গবেষণা উদ্যোগগুলির মধ্যে রয়েছে:

 ইউরো ফিজিওম ইনিশিয়েটিভ।
 আইইউপিএস ফিজিওম প্রকল্পকে সমর্থন করে ওয়াশিংটন বিশ্ববিদ্যালয়ের ন্যাশনাল সিমুলেশন রিসোর্সের (এনএসআর) এনএসআর ফিজিওম প্রকল্প।
 ওয়েলকাম ট্রাস্ট হার্ট ফিজিওম প্রকল্প, অকল্যান্ড বিশ্ববিদ্যালয় এবং অক্সফোর্ড বিশ্ববিদ্যালয়ের একটি বৃহত্তর আইইউপিএস ফিজিওম প্রকল্পের অংশ।

তথ্যসূত্র

বহিঃসংযোগ 
কোষ বিশ্লেষণ এবং মডেলিংয়ের জন্য জাতীয় সংস্থান (এনআরসিএএম) 

শারীরতত্ত্ব
প্রাণ-পদার্থবিজ্ঞান
পিংক (২০১৬-এর চলচ্চিত্র)

পিংক হচ্ছে ২০১৬ সালের একটি হিন্দি চলচ্চিত্র। চলচ্চিত্রটির পরিচালক ছিলেন অনিরুদ্ধ রায়চৌধুরী। কাহিনী লিখেছিলেন অনিরুদ্ধ নিজে এবং সুজিত সরকার এবং রিতেশ শাহ। চলচ্চিত্রটির কাহিনী তিন নারীবন্ধুকে নিয়ে আবর্তিত হয় যাদের মধ্যে একজনকে একটি ছেলে জোর করে চুম্বন করার চেষ্টা করলে মেয়েটি ছেলেটির মাথায় একটি কাঁচের বোতল ভেঙে মারে। এই চলচ্চিত্রটির একটি জনপ্রিয় সংলাপ হচ্ছে "নো মিন্স নো"।

অভিনয়ে
অমিতাভ বচ্চন - দীপক সাইগাল
তাপসী পান্নু  - মৃণাল অরোরা
কীর্তি কুলহারি - ফলক আলি
আন্দ্রিয়া তারাং - আন্দ্রিয়া তারাং
অঙ্গদ বেদী - রাজবীর সিং
ধৃতিমান চ্যাটার্জী - সত্যজিৎ দত্ত
পীযূষ মিশ্র - প্রশান্ত মেহরা
বিজয় বর্মা - অঙ্কিত মালহোত্রা
তুষার পাণ্ডে - বিশ্বজিৎ ঘোষ

তথ্যসূত্র

বহিঃসংযোগ
 
 

হিন্দি ভাষার চলচ্চিত্র
২০১৬-এর চলচ্চিত্র
২০১৬-এর রোমাঞ্চকর চলচ্চিত্র
২০১৬-এর নাট্য চলচ্চিত্র
২০১০-এর দশকের হিন্দি ভাষার চলচ্চিত্র
দিল্লিতে ধারণকৃত চলচ্চিত্র
দিল্লির পটভূমিতে চলচ্চিত্র
ভারতীয় থ্রিলার চলচ্চিত্র
ভারতীয় নারীবাদী চলচ্চিত্র
ভারতে নারী সম্পর্কে চলচ্চিত্র
ভারতীয় নারীবন্ধু সম্পর্কিত চলচ্চিত্র
ভারতে সামাজিক বিষয় সম্পর্কে চলচ্চিত্র
ভারতীয় আদালতের চলচ্চিত্র
অনুপম রায় সুরারোপিত চলচ্চিত্র
শান্তনু মৈত্র সুরারোপিত চলচ্চিত্র
চলচ্চিত্রে সামাজিক বাস্তবতাবাদ
অন্য ভাষায় পুনর্নির্মিত হিন্দি চলচ্চিত্র
শ্রেষ্ঠ চলচ্চিত্র বিভাগে স্ক্রিন পুরস্কার বিজয়ী
অনিরুদ্ধ রায়চৌধুরী পরিচালিত চলচ্চিত্র
ভারতে ধর্ষণ সম্পর্কে চলচ্চিত্র
শতগ্রাম ইউনিয়ন

শতগ্রাম ইউনিয়ন বাংলাদেশের রংপুর বিভাগের দিনাজপুর জেলার বীরগঞ্জ উপজেলার অন্তর্গত একটি ইউনিয়ন পরিষদ। এটি ৯১.৬১ কিমি২ (৩৫.৩৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৭১৪ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৮টি।

তথ্যসূত্র

বহিঃসংযোগ
 অফিসিয়াল ওয়েবসাইট

বীরগঞ্জ উপজেলার ইউনিয়ন